
	MÓR VÁROSI ÖNKORMÁNYZAT

JAVASLAT

MÓR VÁROS INTEGRÁLT TELEPÜLÉSI VÍZGAZDÁLKODÁSI TERVÉNEK ÉS MÓR VÁROS VÍZKÁRELHÁRÍTÁSI TERV MÓDOSÍTÁSÁNAK ELFOGADÁSA TÁRGYÁBAN

	Mór, 2026.09.10.



Előterjesztő:


		Fenyves Péter
		polgármester








	Előkészítette:
Városfejlesztési és -üzemeltetési Iroda
	






Az ülés típusa: nyilvános

Zárt ülés esetében jogalapja: 
Mötv. 46.§ (2) a)	☐
Mötv. 46.§ (2) b)	☐
Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	szakmai
	2026. szeptember…..
	……………………………..
Hajnal Tibor

	gazdasági-pénzügyi
	2026. szeptember …..
	……………………………...
Joó-Hossó Anita

	jogi
	2026. szeptember…..
	……………………………...
dr. Oross József



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	Döntéshozatal rendje:
	egyszerű többség

Minősített többség esetén jogalap:
	Mötv/SZMSZ …

	Határozatot kapja: 
· Önkormányzati Iroda – 1 példány
· Városfejlesztési és –üzemeltetési Iroda – 2 példány
· TRENECON Kft. 1 példány




Az előterjesztést véleményező bizottságok:

	☐ Pénzügyi Bizottság
	☐ Oktatási, Kulturális és Sport Bizottság

	☒ Településfejlesztési Bizottság
	☐ Szociális és Egészségügyi Bizottság



Meghívásra javasolt:

· TRENECON Kft. képviselőjeként: Nováki Attila

A Képviselő-testület elé terjeszthető:             …………………….
jegyző




JAVASLAT 
Mór Város Integrált Települési Vízgazdálkodási Tervének és Mór Város Vízkárelhárítási terv módosításának ELFOGADÁSA TÁRGYÁBAN

Mór Városi Önkormányzat Képviselő-testülete a 427/2022. (XI.30.) határozatával döntött a TOP-Plusz 1.3.1-21 „Fenntartható városfejlesztési stratégiák támogatása” című pályázati felhíváson való részvétel tárgyában. A pályázaton részt vevő városok lehetőséget kaptak a fenntartható városfejlesztést szolgáló dokumentumaik kidolgozására. A Projekt fő célja a 2021-2027-es uniós fejlesztési ciklusban a Terület- és Településfejlesztési Operatív Program Plusz programban történő részvételhez szükséges, kötelezően elkészítendő „Fenntartható városfejlesztési stratégia” (FVS) megnevezésű dokumentum megalkotása volt. Az FVS végleges és teljes tartalmához az alábbi feladatokat kellett elvégezni a pályázati felhívás mellékletét képező FVS módszertani útmutató szerinti előírásokkal: 
-	Digitális akcióterv (DiA) kidolgozása - városüzemeltetési szolgáltatások és önkormányzati fenntartású közintézmények digitalizációjára irányuló elemzések, felmérések elvégzése,
-	Városi zöld átállási és finanszírozási keretrendszer (ZÁF) készítése, a város energiafelhasználásának átfogó energetikai felmérése,
-	FVS üzleti modell elkészítése,
-	FVS tartalmi felülvizsgálata a 2022-es népszámlálási adatok teljeskörű rendelkezésre állását követően,
-	továbbá párhuzamosan sort kellett keríteni a városi ITS felülvizsgálatára is, az FVS tartalmával összhangban.

A Projekt másodlagos célként további fontos – az egyes tervezett fejlesztések megalapozásához szükséges - szakmai dokumentumok, tanulmányok megalkotását, vagy meglévő ilyen anyagok felülvizsgálatát, aktualizálását is lehetővé tette. Ezért betervezésre került a meglévő vízkárelhárítási terv felülvizsgálata, a meglévő kerékpárforgalmi hálózati terv felülvizsgálata, a helyi esélyegyenlőségi program áttekintése és felülvizsgálata. Továbbá új dokumentumként integrált települési vízgazdálkodási terv (ITVT), fenntartható mobilitási terv (SUMP) és települési zöldinfrastruktúra fejlesztési és fenntartási akcióterv (ZIFFA) is készült.

Mór Városi Önkormányzat Képviselő-testülete a 76/2026. (II.18.) számú határozatában döntött arról, hogy a „Mór város fenntartható városfejlesztési stratégiájának elkészítése” című projekt további elemeire vonatkozó közbeszerzési eljárás 4. részében, Integrált Települési Vízgazdálkodási Terv (ITVT) készítése és Települési Vízkárelhárítási Terv (TVT) felülvizsgálata tárgyában a TRENECON Kft.-t választotta ki nyertes ajánlattevőnek. A dokumentumok elkészítésére vonatkozó szerződés 2026.03.10-én lépet hatályba.

Mór Városi Önkormányzat Képviselő-testülete a 252/2026. (VII.24.) számú határozatában jóváhagyta Mór Város felülvizsgált Vízkárelhárítási Tervét. A Képviselő-testület döntésének megküldését követően a Közép-dunántúli Vízügyi Igazgatóság (KDTVIZIG) hiánypótlási felszólításban kérte a terv kiegészítését (a védelmi raktár és központ helyének, valamint a védekezéshez használt anyagok beszerzési és deponálási helyének meghatározásával), melyet a TRENECON Kft. elvégzett. A kiegészített tervet a KDTVIZIG formai és tartalmi szempontból Szfvár-008521-16/2026. ügyiratszámon elfogadta. A jóváhagyott terv egy példányát a polgármesteri hivatalban kell elhelyezni. A tervet naprakészen kell tartani, ezért évente felül kell vizsgálni és a változásokat át kell vezetni, illetve, ha nem történt változás, akkor ezt a tényt kell rögzíteni, amelyről értesíteni kell az illetékes vízügyi igazgatóságot.

Mór Város Integrált Települési Vízgazdálkodási Terve a 2023. januárjában kiadott OVF módszertani útmutató: „Tervezési segédlet az Integrált Települési Vízgazdálkodási Terv készítéséhez” alapján készült. A dokumentáció a Mór vízgazdálkodásában érintett és résztvevő intézmények, szervezetek és gazdálkodók (Mór Város Önkormányzata, Közép-Dunántúli Vízügyi Igazgatóság, FEJÉRVÍZ Zrt., Tűzvédelmi, Iparbiztonsági és Vízügyi Hatósági Főosztály Vízügyi és Vízvédelmi Osztálya, halastó üzemeltetők, stb.) megkeresésével, a helyszíni bejárások során gyűjtött információk és a rendelkezésre bocsátott adatok felhasználásával készült. 
A dokumentum célja, hogy bemutassa Mór vízgazdálkodásának jelenlegi állapotát, valamint a megrendelő önkormányzattal és az adatokat szolgáltató intézményekkel egyetértésben ajánlásokat fogalmazzon meg a település vízgazdálkodásának fentarthatósága és helyzetének javítása érdekében.

Az elkészült végleges dokumentumok a határozat-tervezet mellékletét képezik.


A Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:

Mór Városi Önkormányzat Képviselő-testülete egyetért a határozat mellékleteit képező Mór Város Integrált Települési Vízgazdálkodási Tervével és Mór Város Vízkárelhárítási Tervével, és az azokban foglaltakat jóváhagyja.

A Képviselő-testület felkéri a polgármestert, hogy a dokumentumok városi honlapon történő közzétételéről gondoskodjon.

Határidő: 2026.09.15.
Felelős: polgármester( Városfejlesztési és -üzemeltetési Iroda)



Mór, 2026.09.07.




Fenyves Péter
polgármester

